CELEX: C2006/143/31
Language: et
Date: 2006-06-17 00:00:00
Title: Kohtuasi C-15/05: Euroopa Kohtu (viies koda)  27. aprilli 2006.  aasta otsus (Gerechtshof te Amsterdami (Madalmaad) eelotsusetaotlus) — Kawasaki Motors Europe NV  versus  Inspecteur van de Belastingdienst  versus  Douane district Rotterdam (Ühine tollitariifistik — Tariifirubriik — Transpordivahendite klassifitseerimine — Traktorid — Sõiduautod ja muud mootorsõidukid peamiselt reisijateveoks — Määrus (EÜ) nr 2518/98 — Kehtetus)

17.6.2006   
            
            
               ET
            
            
               Euroopa Liidu Teataja
            
            
               C 143/17
            
         Euroopa Kohtu (viies koda) 27. aprilli 2006. aasta otsus (Gerechtshof te Amsterdami (Madalmaad) eelotsusetaotlus) — Kawasaki Motors Europe NV versus Inspecteur van de Belastingdienst versus Douane district Rotterdam
   (Kohtuasi C-15/05) (1)
   
   (Ühine tollitariifistik - Tariifirubriik - Transpordivahendite klassifitseerimine - Traktorid - Sõiduautod ja muud mootorsõidukid peamiselt reisijateveoks - Määrus (EÜ) nr 2518/98 - Kehtetus)
   (2006/C 143/31)
   Kohtumenetluse keel: hollandi
   Eelotsusetaotluse esitanud kohus
   Gerechtshof te Amsterdam
   Põhikohtuasja pooled
   
      Hageja: Kawasaki Motors Europe NV
   
      Kostja: Inspecteur van de Belastingdienst/Douane district Rotterdam
   Kohtuasja ese
   Eelotsusetaotlus — Gerechtshof te Amsterdam — Komisjoni 23. novembri 1998. aasta määruse (EÜ) nr 2518/98 teatavate kaupade klassifitseerimise kohta koondnomenklatuuris (EÜT L 315, lk 3) kehtivus –Teise sõiduki, seadme või koorma vedamiseks või tõukamiseks mõeldud uued maastikusõidukid, mida peetakse inimeste veoks sobivaiks — Tariifne klassifitseerimine — Rubriik 87 03 21 või rubriik 87 01 90
   Resolutiivosa
   
               1.
            
            
               Kuna komisjoni 23. novembri 1998. aasta määruse (EÜ) nr 2518/98 teatavate kaupade klassifitseerimise kohta koondnomenklatuuris lisas oleva tabeli punkt 5 kehtestab kombineeritud nomenklatuuri alamrubriigis 8703 21 10 kirjeldatud sõidukitele harmoneeritud süsteemi komitee 1999. aasta klassifitseerimise arvamusest erineva pukseerimisvõimsuse, nimelt võimsuse pukseerida vähemalt kolm korda raskemat koormat kui nende enda raskus ning seega laiendab peamiselt reisijateveoks mõeldud sõidukeid käsitleva rubriigi ulatust, on see punkt kehtetu.
            
         
               2.
            
            
               Uued neljarattalised, ainult ühe istmega ja Ackermani põhimõttel roolisüsteemiga maastikusõidukid, mida juhitakse juhtraua abil ja mis on varustatud pukseerimiskonksuga ning mille tehnilised omadused ei võimalda neil tõugata suuremat raskust kui kahekordne tema enda raskus, tuleb klassifitseerida KNi alamrubriiki 8701 90. Gerechtshof te Amsterdam peab nimetatud sõidukid klassifitseerima nende mootori võimsuse alusel vastavasse alamrubriiki.
            
         
      (1)  ELT C 82, 2.4.2005.